Poliisi tutkii harvinaista työtapaturmaa mahdollisena työturvallisuusrikoksena.

Kaksi metsätyömiestä loukkaantui vakavasti työtapaturmassa keskiviikkona iltapäivällä Hämeenlinnan lähistöllä, kertoo poliisi.

Miehet olivat työskennelleet metsätyömaalla varsin lähellä toisiaan. Toisen miehen päälle kaatui vieressä ollen metsurin kaatama puu. Puun alle jäänyt mies horjahti ja hänen raivaussahanteränsä osui vieressä olevaan, puun alle kaataneeseen mieheen.

Tämän jälkeen ensin loukkaantuneen työmiehen sahanterä oli vuorostaan osunut edelliseen mieheen.

Toinen mies sai vammoja käteen, toinen jalkaan. Poliisin mukaan sahanterät ovat menneet niin syvälle, että luitakin on mennyt poikki.

Hämeen poliisin rikoskomisario Ville Hahl ei osaa arvioida, ovatko miesten vammat kuntoutettavissa.

– Tähän en osaa ottaa kantaa. Poliisikoulussa ei opeteta tällaista lääketiedettä. Mutta jos sahanterä menee ihon läpi ja katkoo luunkin, kyseessä on vakava onnettomuus.

Asiaa tutkitaan mahdollisena työturvallisuusrikoksena.

– Myöhemmin puhutetaan muun muassa, onko työtilanteessa ollut asianmukainen ohjeistus ja onko metsätyömiehiä koulutettu tarpeeksi.